תה אינגליש ברקפסט

תה אינגליש ברקפסט הוא משקה המבוסס על תערובת מסורתית של תה שמקורו בתה אסאם, סרי לנקה וקניה. זוהי אחת מסוגי תערובות התה הפופולריות ביותר, הנפוצות בתרבות התה הבריטית והאירית. 

תה ארוחת בוקר אנגלית הוא תערובת של תה שחור המאופיינת בדרך כלל בטעמים חזקים של גוף מלא, חזק ועשיר, שהולך היטב עם חלב וסוכר, בסגנון המסורתי המקושר עם ארוחת בוקר אנגלית מלאה. 

סוגי התה השחור שמכילה התערובת אינו קבוע ויכול להשתנות, כאשר לרוב מיני התה הדומיננטיים בתערובת הם תה שמקורו מאסאם, סרי לנקה וקניה. בתערובות היקרות יותר לעיתים יהיה כלול גם תה קיימן.

מקורות והיסטוריה 

יש מספר הנחות משתנות לגבי מקור סוג תה זה. שתיית תערובות תה שחור לארוחת הבוקר הוא מנהג בריטי ואירי ארוך שנים. המונח "תה ארוחת בוקר" נמצא בשימוש רווח על ידי ספקים בתחום ככל הנראה מאז סוף המאה ה -18 לפחות.  

נהוג להתייחס לתערובות מסוג זה כ"תה אינגליש ברקפסט" למרות העובדה שבמקור מוצא התערובת כלל לא מאנגליה אלא מאמריקה, עוד לפני היותה ארצות הברית (בתקופת המושבות).  ישנה סברה נוספת באשר למקור (בהתייחס לנאמר בכתבה מתוך המגזין: Journal of Commerce מאותה התקופה) מקורה של התערובת מתוארך בשנת 1843. סוחר תה בשם ריצ'רד דייוויס מהעיר ניו יורק, שהיגר מאנגליה לארצות הברית, התחיל ביצירת התערובת עם בסיס של תה סיני בשם קונגו, לה הוסיף מעט עלי תה ותה מסוג נוסף (פוצ'ונג). התערובת נמכרה ב-50 סנט לכל ליברה (0.45 קילוגרם), מחיר השווה ערך ל 13.44 דולר לליברה בשנת 2018.  הצלחתו הובילה לחקיינים, מה שהגביר את הפופולריות של התערובת. נעשתה חקירה על מנת לאתר את המאמר המקורי שפורסם בנושא במגזין Journal of Commerce אך המאמר לא אותר. כן אותרה התייחסות אחרת לאותו נושא במהדורת 1876 בעיתון דיילי אלטה קליפורניה, בה צוטט מקור מ"כתב עת מסחרי בניו יורק" שם תוארך מקור התה לשנת 1844 . בפרסום אמריקאי משנת 1884 צוין כי "סוחרים מוכרים תה בוהיה במדינה זו בשם "תה אינגליש ברקפסט", שמרכיביו נשלחים לאנגליה"  . 

בבריטניה מייחסים את הפופולריות של תה זה בחלקה למלכה ויקטוריה. בטירת בלמורל בשנת 1892 היא טעמה ונהנתה מתערובת שנקראה כך, וחזרה ללונדון עם אספקה של התערובת. למרות מוצאו הסקוטי של תה זה, לאחר מכן הוא קיבל את הקידומת בשם "אנגלי".

ראו גם 

יום התה הבינלאומי
מסיבת תה
תה
טווינינגס
תה ויסוצקי

קישורים חיצוניים 

 המתכון המדעי להכנת תה אנגלי: תחרות לבחירת המשקה הלאומי העצימה את המחלוקות: באיזה תה להשתמש, כמה סוכר להוסיף ומתי לשפוך את החלב? ליאור קודנר, הארץ
 כמו אצל המלכה: טקס התה הבריטי, נילי קרן, ynet

הערות שוליים 

אינגליש
משקאות